|  |  |  |
| --- | --- | --- |
| cali |  |  |
|  YOUTH POWER / Ελληνική Εταιρεία Εφηβικής Ιατρικής |  | Θεματική: Ζω καλύτερα - Ευ ζηνΥποθεματική: -Αυτομέριμνα και πρόληψη-Πρόληψη εξαρτήσεων-Ψυχική υγείαΑπευθύνεται σε μαθητές/μαθήτριες: Ε΄ δημοτικούΣΤ΄ δημοτικούΔιάρκεια στο τετράμηνο:  7 εργαστήρια/7 εβδομάδες |
|  |  |  |
| **Περιγραφή (50-100 λέξεις)**Το πρόγραμμα **YOUTHPOWER** αποτελεί μια ολοκληρωμένη παρέμβαση **πρόληψης συμπεριφορών υψηλού κινδύνου** για παιδιά που βρίσκονται στην προεφηβεία. Το παιδαγωγικό και επιστημονικό του πλαίσιο βασίζεται στο μοντέλο **Ανάπτυξης Δεξιοτήτων Ζωής** (LifeSkills) και στις **αρχές της Κοινωνικής και Συναισθηματικής Μάθησης** (Social& Emotional Learning). Απευθύνεται σε μαθητές της **Ε’ και ΣΤ’ Δημοτικού που βρίσκονται στην μεταβατική φάση της προεφηβείας.** Το πρόγραμμα υλοποιείται από την **Ελληνική Εταιρεία Εφηβικής Ιατρικής** **Στοχευόμενες δεξιότητες****Δεξιότητες Μάθησης**Δημιουργικότητα (Creativity)Επικοινωνία (Communication)Κριτική σκέψη (Critical thinking)Συνεργασία (Collaboration))**Δεξιότητες Ζωής**AυτομέριμναΑνθεκτικότηταΕνσυναίσθηση και ευαισθησίαΚοινωνικές Δεξιότητες,ΠροσαρμοτικότηταΥπευθυνότητα**ΜΙΤ: Δεξιότητες της τεχνολογίας και της επιστήμης**Ψηφιακός γραμματισμός (digital literacy)**Δεξιότητες του νου**Επίλυση προβλημάτωνΚατασκευέςΜελέτη περιπτώσεων (case studies)Στρατηγική σκέψη**Δραστηριότητες (περιγράφουμε ανά εργαστήριο το σενάριο ή τις βασικές δραστηριότητες.)****1ο εργαστήριο** **«Γνωρίζοντας το Πρόγραμμα Youth Power»****Διάρκεια**: 90’Το εργαστήριο αυτό λειτουργεί ως εισαγωγή στο πρόγραμμα Youth Power και επιδιώκει να εξοικειώσει τους συντονιστές με τις βιωματικές διαδικασίες που θα χαρακτηρίζουν όλες τις συναντήσεις με την ομάδα-τάξη. Στα πλαίσια αυτού του εργαστηρίου ο συντονιστής πρέπει να ενημερώσει τους μαθητές κάνοντας μια συνοπτική περιγραφή του προγράμματος (διάρκεια, αριθμός συναντήσεων, ημέρα και ώρα διεξαγωγής κτλ.). Θα τους παρουσιάσει επίσης τη θεματολογία που θα αναπτυχθεί, θα τους εξηγήσει για ποιο λόγο το πρόγραμμα είναι σημαντικό και θα τους συστήσει τους ήρωες των οποίων τις ιστορίες, τα διλήμματα και τις προκλήσεις θα συναντούν κατά τη διάρκεια του προγράμματος. Τέλος, ο συντονιστής βοηθά την ομάδα να θεσπίσει κάποιους κανόνες εργασίας που είναι απαραίτητοι για την ομαλή και ουσιαστική διεξαγωγή του προγράμματος. Η συγκεκριμένη συνάντηση είναι ιδιαίτερα σημαντική, αφού σε αυτήν θα τεθούν οι βάσεις για τη γνωριμία όχι μόνο με το πρόγραμμα αλλά και των μαθητών μεταξύ τους. Επιδίωξη του εργαστηρίου είναι να κινητοποιήσει το ενδιαφέρον και να ενθαρρύνει τη συμμετοχή των μαθητών σε έναν διαφορετικό τρόπο συνδιαλλαγής, επικοινωνίας και μάθησης προκειμένου οι παρεχόμενες γνώσεις, όπως και οι αξίες, τα μηνύματα και οι δεξιότητες του Youth Power να βρουν πρόσφορο έδαφος**2ο εργαστήριο** **«Βλέπω πίσω από το σύννεφο καπνού»****Διάρκεια**: 90’Το εργαστήριο αυτό επιδιώκει την ενημέρωση και ευαισθητοποίηση των μαθητών στην πρόληψη της χρήσης προϊόντων καπνού. Οι μαθητές θα προβληματιστούν και θα συζητήσουν γύρω από τις διαφορές συνήθειας-εξάρτησης. Θα έχουν επίσης τη δυνατότητα να αποσαφηνίσουν θέματα που αφορούν τη φύση της εξάρτησης από το κάπνισμα, τις χημικές ουσίες που εμπεριέχει το τσιγάρο, τους λόγους για τους οποίους κάποιος νέος επιλέγει να καπνίσει ή όχι, καθώς και το τι μπορούν να κάνουν οι ίδιοι για να προστατεύσουν τον εαυτό τους από το κάπνισμα και τις βλαβερές επιπτώσεις του. Το εργαστήριο ενισχύει το γνωστικό υπόβαθρο των μαθητών με έγκυρες και αξιόπιστες πληροφορίες γύρω από το κάπνισμα και καταρρίπτει μύθους. Καλλιεργεί επίσης την κριτική στάση τους απέναντι στα ερεθίσματα που δέχονται από το περιβάλλον, τους εισάγει σε καταστάσεις τις οποίες μπορεί να αντιμετωπίσουν στο μέλλον και τους θωρακίζει με δεξιότητες αντίστασης και υγιών επιλογών.**3ο εργαστήριο** **«Μήνυμα στο μπουκάλι»****Διάρκεια**: 90’Το εργαστήριο αυτό έχει στόχο να ενημερώσει και να ευαισθητοποιήσει τους μαθητές ως προς την πρόληψη της χρήσης αλκοόλ. Με αφορμή ένα σενάριο που περιγράφει μια κατάσταση σχετική με τη χρήση αλκοόλ και εμπλέκει τους ήρωες του προγράμματος, τα παιδιά μιλούν και εκφράζουν τα συναισθήματά τους. Με τις επόμενες δραστηριότητες κατανοούν τις αρνητικές επιπτώσεις της χρήσης και της κατάχρησης του αλκοόλ στη ζωή των ανθρώπων. Αναγνωρίζουν τις συμπεριφορές και τα συμπτώματα που οφείλονται στη χρήση του αλκοόλ.Προετοιμάζονται ως «έξυπνοι» καταναλωτές και ως μελλοντικοί υπεύθυνοι πολίτες ώστε να μπορούν να αντιμετωπίζουν με κριτική ματιά θέματα που αφορούν τη χρήση και την κατάχρηση αλκοόλ, να εκτιμούν τη σημασία των υγιών επιλογών στη ζωή τους και να εφαρμόζουν δεξιότητες αποφυγής καταστάσεων υψηλού κινδύνου που σχετίζονται με το αλκοόλ.**4ο εργαστήριο** **«Δικτυωμένοι; Ναι! Κολλημένοι; Όχι!»****Διάρκεια**: 90’Σκοπός αυτού τoυ βιωματικού εργαστηρίου είναι η διερεύνηση και κατανόηση ορισμένων νέων εννοιών, όπως «σωστή χρήση του διαδικτύου», «πρόληψη της κατάχρησης και της πιθανής εξάρτησης από το διαδίκτυο και τα ηλεκτρονικά παιχνίδια», «διαδίκτυο και ψυχοκοινωνική υγεία». Μέσα από το εργαστήρι τα παιδιά αρχικά θα ευαισθητοποιηθούν στο θέμα μέσα από ασκήσεις ενεργοποίησης και στη συνέχεια θα προβληματιστούν και θα επικοινωνήσουν μεταξύ τους ξεκινώντας από ερωτήματα σχετικά με τις ιστορίες των ηρώων του **Youth Power**. Οι επόμενες δραστηριότητες θα ωθήσουν τους μαθητές, μέσα από προσωπικό αναστοχασμό, να αναρωτηθούν και να αξιολογήσουν τόσο τη δική σχέση τους με το διαδίκτυο και τις επιλογές που κάνουν ως προς τη διασκέδαση και την ψυχαγωγία, όσο και τους τρόπους με τους οποίους μπορούν να κάνουν λειτουργική και εποικοδομητική χρήση του διαδικτύου.**5ο εργαστήριο** **«Σκέφτομαι - Συναισθάνομαι - Συμπεριφέρομαι»****Διάρκεια**: 90’Ο κύριος σκοπός αυτού του εργαστηρίου είναι η ευαισθητοποίηση και η πρόληψη της εκδήλωσης εκφοβιστικών συμπεριφορών στον χώρο του σχολείου και του διαδικτύου μέσα από την ανάπτυξη και την ενίσχυση της ενσυναίσθησης. Οι δραστηριότητες θα βοηθήσουν κατ’ αρχάς τα παιδιά να συνειδητοποιήσουν ότι σε μια ομάδα υπάρχουν ομοιότητες και διαφορές που μπορούν να λειτουργήσουν συμπληρωματικά. Για μια άλλη φορά, τα σενάρια των ηρώων του **Youth Power** θα αποτελέσουν τη βάση εκκίνησης από την οποία, με τη βοήθεια του συντονιστή, οι μαθητές θα μπορέσουν να κατανοήσουν την έννοια του εκφοβισμού, τις μορφές του, τους εμπλεκόμενους σε αυτό το φαινόμενο και τον ρόλο τους, καθώς και να προβληματιστούν για τις δικές τους συμπεριφορές και στάσεις. Μέσα από την καλλιέργεια της ενσυναίσθησης και την κατανόηση των συναισθημάτων των άλλων οι μαθητές θα έρθουν σε επαφή με τα δικά τους συναισθήματα και βιώματα και θα συνειδητοποιήσουν πόσο πιο ικανοποιητική εμπειρία είναι το να συμπεριφέρονται με σεβασμό και αγάπη στους ανθρώπους γύρω τους**6ο εργαστήριο** **«Τα συστατικά της ζωής που αξίζουν»****Διάρκεια**: 90’Το εργαστήριο αυτό επικεντρώνεται στις αξίες της ζωής και επιδιώκει να βοηθήσει τους μαθητές να εξερευνήσουν και να αναπτύξουν βασικές προσωπικές και κοινωνικές αξίες, όπως ειρήνη, σεβασμό, αγάπη, υπευθυνότητα, ευτυχία, συνεργασία, ειλικρίνεια, ταπεινότητα, ανεκτικότητα, απλότητα και ενότητα.Μέσα από βιωματικές δραστηριότητες τα παιδιά θα μπορέσουν να κατανοήσουν τη διάκριση των αξιών σε προσωπικές και κοινωνικές, και να αντιληφθούν ότι οι προσωπικές αξίες αφορούν κυρίως τον εαυτό τους, τις προσωπικές συμπεριφορές και τους προσωπικούς στόχους, ενώ οι κοινωνικές αξίες αφορούν κυρίως τους άλλους, και συγκεκριμένα στόχους που πραγματώνονται κυρίως μέσα στην ομάδα. Μέσω της ενεργού εμπλοκής τους οι μαθητές συνειδητοποιούν ότι οι αξίες παίζουν πολύ σημαντικό ρόλο στη διαδικασία λήψης αποφάσεων και στις επιλογές που θα κληθούν να κάνουν στη ζωή τους τόσο σε σχέση με τη νσωματική και την ψυχική τους υγεία όσο και σε σχέση με τη γενικότερη στάση τους απέναντι στη ζωή. **7ο εργαστήριο** **«Διεκδικώ το μέλλον»****Διάρκεια**: 90’ Στο τελευταίο εργαστήριο γίνεται ουσιαστικά προσπάθεια να συνδεθούν οι γνώσεις, τα μηνύματα και οι αξίες του προγράμματος **Youth Power** με τη μετέπειτα εξέλιξη και συμπεριφορά των παιδιών σε σχέση με τους σημαντικούς τομείς της ζωή τους και τις αποφάσεις που παίρνουν κάθε φορά. Μέσα από τη συνειδητοποίηση του τι είναι σημαντικό στη ζωή τα παιδιά γνωρίζουν το θέμα της στοχοθεσίας. Η περαιτέρω εξάσκηση στις δεξιότητες της στοχοθεσίας και της λήψης αποφάσεων γίνεται με δραστηριότητες που ωθούν τους μαθητές να προβληματιστούν για τον αντίκτυπο που έχουν οι επιλογές και οι αποφάσεις μας στη ζωή μας. Η στοχοθεσία τόσο για το βραχυπρόθεσμο όσο και για το μακροπρόθεσμο μέλλον ενθαρρύνει τα παιδιά να συλλογιστούν τι ονειρεύονται και τι επιθυμούν για τον εαυτό τους, αλλά και πώς αυτό μπορεί να υπονομευθεί από δικές τους αποφάσεις που είναι επιβλαβείς και ριψοκίνδυνες.**Προσαρμογές για εμποδιζόμενους μαθητές**Περιγραφή (π.χ. δίνονται οδηγίες για τη διαφοροποίηση, δίνεται σε πολύγλωσση μορφή, προβλέπονται κατάλληλες προσαρμογές ή κατάλληλα προσαρμοσμένες δράσεις, αναφέρονται παραδείγματα προσαρμογών)ΔΕΝ ΠΡΟΒΛΕΠΟΝΤΑΙ**Επέκταση**(παρατίθενται προτάσεις για περαιτέρω επεξεργασία σε άλλες σχολικές δράσεις ή για προαιρετικές εργασίες)ΟΧΙ**Αξιολόγηση**(περιγράφουμε τη μεθοδολογία με την οποία υποστηρίζει το πρόγραμμα την αξιολόγηση, π.χ. περιλαμβάνονται φύλλα αυτο-αξιολόγησης ή προτείνεται η μεθοδολογία μέσω συζήτησης ή προβλέπεται φάση αναστοχασμού)1. φύλλο αξιολόγησης για το σύνολο των εργαστηρίων για τους μαθητές
2. Προαιρετικά μπορεί να δοθεί το φύλλο με τις Ερωτήσεις αξιολόγησης από το Τετράδιο του Μαθητή για κάθε εργαστήρι ξεχωριστά
3. Στο τέλος κάθε εργαστηρίου με την άσκηση κλεισίματος προβλέπεται ένας χώρος αναστοχασμού του εργαστηρίου

  |  | **Σύνδεση με το Π.Σ:**Συμβάλλει στον εμπλουτισμό και την εξέλιξη των διδακτικών στόχων του Προγράμματος Σπουδών:Στην Ελληνική Γλώσσα Στην Κοινωνική & Πολιτική Αγωγή  Στις Νέες ΤεχνολογίεςΣτα Εικαστικά(σε όλα τα παραπάνω μέσω της μελέτης περιπτώσεων, συγγραφή ιστοριών, ατομικές και ομαδικές δραστηριότητες κτλ)**Εκτυπώσιμο Υλικό**-Φύλλα εργασίας- Κάρτες**Απαραίτητοι Σύνδεσμοι**[www.youth-med.gr](http://www.youth-med.gr/) **.**<http://youth-med.gr/youthpower/>**Οπτικοακουστικό υλικό****Διαδραστικό υλικό****Υποστήριξη εκπαιδευτικού**-**Οδηγός Επιμόρφωση** ***(http://youth-med.gr/youthpower/images/docs/01EGXEIRIDIOEKPAIDEYTIKOY-cmp.pdf)*** -Φυσική παρουσία(πρόσωπο και περιοχές)**Υποστηρικτικό Υλικό** 1. **Εγχειρίδιο του Εκπαιδευτικού**

Το εγχειρίδιο “Youth Power” για τον εκπαιδευτικό-συντονιστή περιλαμβάνει δύο μέρη. Στο πρώτο μέρος παρουσιάζεται το θεωρητικό υπόβαθρο του προγράμματος μαζί με το σκεπτικό συγκρότησης, τους στόχους και του περιεχόμενο του. Στο δεύτερο μέρος παρουσιάζονται με αναλυτικές οδηγίες τα βιωματικά εργαστήρια με έναν τρόπο που αφενός ελαχιστοποιεί τον χρόνο προετοιμασίας για τον εκπαιδευτικό, και αφετέρου του δίνει όλες τις πληροφορίες που χρειάζεται, θεωρητικές και πρακτικές, ώστε να νιώθει επαρκής και ασφαλής για να εφαρμόσει το πρόγραμμα.1. **Τετράδιο του Μαθητή**

**(**[**http://youth-med.gr/youthpower/images/docs/03-book-mathiti.pdf**](http://youth-med.gr/youthpower/images/docs/03-book-mathiti.pdf)**)**1. **Ερωτηματολόγιο Αξιολόγησης**
2. **Ιστοσελίδα Προγράμματος**

<http://youth-med.gr/youthpower/> |